Diari Oficial de la Generalitat Valenciana


Sumari del DOGV 884, del 16-08-1988 (1988/811822)

ORDRE de 28 de juliol de 1988, de la Conselleria de Treball i Seguretat Social, per la qual es fa una convocatòria de subvencions a les Organitzacions Sindicals de Treballadors, destinades a recolzar els treballadors de la verema, durant l'any 1988.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/07/28/(1)/dof/vci/html**

### Dades del document

Número de DOGV
:   884

Data del DOGV
:   16-08-1988

Secció del DOGV
:   DISPOSICIONS GENERALS

Número del document
:   1988/811822


Data del document
:   28-07-1988

Organisme emissor
:   Conselleria de Treball i Seguretat Social

Tipus de document
:   Ordre

Ordre de 28 de juliol de 1988, de la Conselleria de Treball i Seguretat Social, per la qual es fa una convocatòria de subvencions a les Organitzacions Sindicals de Treballadors, destinades a recolzar els treballadors de la verema, durant l'any 1988.  
Entre les competències assignades a la Conselleria de Treball i Seguretat Social figura la protecció i ajuda als grups o sectors socials necessitats de protecció especial, activitat que no s'esgota exclusivament amb la utilització dels mitjans propis de què disposa, sinó que a més, pot i ha d'estimular l'activitat d?altres Entitats per tal que, en l'exercici de les activitats que li són pròpies, promoguen diverses accions de suport a sectors determinats a fi que en circumstàncies excepcionals hi puguen ser objecte d'una atenció més intensa.  
En aquest sentit, les Organitzacions Sindicals, en la seua funció de cobertura social de les despeses que comporta el desplaçament dels treballadors a França, recapten la concessió d'ajudes.  
En aquesta línia d'actuació s'ha cregut avinent d'establir determinades subvencions a les Organitzacions Sindicals per tal de realitzar activitats de suport als treballadors del sector de la verema, sector en el qual malgrat anar decreixent el nombre de treballadors que es desplaça anualment, es considera que cal continuar donant-li suport durant l'any 1988.  
En atenció d'aquests motius, i fent ús de les facultats que em confereix la Llei 5/1983, de 30 de desembre, de Govern Valencià, i el Decret 36/1988, de 21 de març, del Consell de la Generalitat Valenciana, sobre Estructura Orgànica i Funcional de la Conselleria de Treball i Seguretat Social,  
ORDENE:  
Article primer  
Es fa convocatòria de subvencions a favor de les Organitzacions Sindicals de Treballadors per a les activitats de suport als treballadors de la verema per a l'any 1.988, per un import total de tres milions de pessetes.  
Article segon  
Les Entitats Sindicals que vulguen concórrer a aquesta convocatòria hauran d'aportar els documents següents:  
a) Sol·licitud en forma d'instància en la qual s'identifique l'Entitat sol·licitant, així com l'activitat o les activitats a realitzar i la quantia de la subvenció sol·licitada.  
b) Documents fefaents que justifiquen la capacitat jurídica d'obrar, respectivament, del Sindicat sol·licitant i de la persona que hi comparega en el seu nom.  
c) Programa detallat, expressant-ne el cost per partides.  
d) Designació de l'Entitat Bancària i número de compte a efectes de l'ingrés de l'import de la subvenció concedida.  
Article tercer  
Les sol·licituds es presentaran juntament amb la documentació requerida en la Direcció General d'Ocupació i Cooperació.  
Cas d'estar incomplet l'expedient, i d'acord amb l'article 71 de la Llei de Procediment Administratiu, es podrà demanar al sol·licitant perquè complete la documentació en el termini màxim de 10 dies.  
El termini de presentació d'instàncies serà de dos mesos comptats a partir de l'endemà de la publicació d'aquesta Ordre al Diari Oficial de la Generalitat Valenciana.  
Article quart  
La Direcció General d?Ocupació i Cooperació dictarà Resolució accedint, en tot o en part, o denegant les subvencions sol·licitades, les quals seran notificades als Sindicats interessats.  
Article cinqué  
Concedida, en tot o en part, la subvenció sol·licitada,  
s'abonarà el 50% a l'hora de la notificació de la Resolució favorable, i el 50% restant es lliurarà després que el Sindicat justifique un import igual o superior al concedit per la Conselleria de Treball i Seguretat Social.  
Article sisé  
Les subvencions objecte de convocatòria s'abonaran a càrrec de la partida pressupostària 46.43.190.50.109.9 i sempre fins el límit total fixat en l'article primer d'aquesta Ordre.  
DISPOSICIO FINAL  
La Direcció General d'Ocupació i Cooperació és autoritzada perquè dicte totes les instruccions que calguen en aplicació del que disposa aquesta Ordre.  
València, 29 de juliol de 1988.  
El Conseller de Treball i Seguretat Social,  
MIQUEL DOMENECH PASTOR  
ANNEX  
Documentació de les propostes d'obres, especificació de les dades de l'obra que el Ple de la Corporació Local presenta per sol·licitar les ajudes urgents del Decret /88, de 29 de juliol de la Generalitat Valenciana.  
1. Localització de l?obra o servei   
2. Caracterització   
2.1. Denominació del projecte   
2.2. Objectiu   
2.3. Data prevista d'inici i final   
Duració en setmanes   
3. Nombre de treballadors necessaris per tal de realitzar l?obra o servei   
3.1. Salari brut   
3.2. Import mà d'obra   
4. Cost total de l?obra o servei   
Materials i maquinària   
Salaris   
Seguretat Social   
Transport   
Altres   
5. Quantia total de la subvenció sol·licitada   
 de/d de 1988  
 L?Alcalde  
1.A. Memòria a projecte de l?obra o servei a realitzar.  
1.B. Relació i documentació dels treballadors a contractar.  
1.C. Pressupost total de l?obra o servei.  
Il·lm. Sr. Director Territorial de Treball


Còpia Permalink ELI